钦定古今图书集成/理学汇编/学行典/第193卷 > 徐允让
## 钦定古今图书集成/理学汇编/学行典/第193卷 > 徐允让

按《明外史孝义传》：“徐允让，浙江山阴人。元末贼起，奉
父安走避山谷闲，遇贼，欲斫安颈，允让大呼曰：‘宁杀
我，勿杀我父’。贼即舍安，杀允让，将辱其妻潘氏，潘绐
曰：‘吾夫已死，从汝必矣。若能焚吾夫，则无憾也’。贼许
之。潘聚薪焚夫，投烈焰中死。贼惊叹去，安得全。”洪武
十六年，天妇并获旌。